hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Utánuk a vízözön? Megint megpuccsolták a polgármesteri fizetésemelést
A meglehetősen zaklatott hangulatú városi közgyűlésen, miután Pali bá a legelején, amolyan terápiás alapon, hosszasan és unalmasan búsongta ki magát, úgy tűnt marad még idő arra, hogy döntsenek az ő és ernyedetlen szorgalmú alpolgármesterei tiszteletdíjainak a megemeléséről.
A Velünk a város nevezetű alakulat, amelynek, mint köztudott, maga Simon Gábor a vezetője, azonban össze-vissza szavazott. A jobbikosok, Badány Lajos kivételével, nem tartották jogosnak, az egyébként tényleg pocsékul teljesítő városvezetők fizetéseinek növelését. Mokrai Mihály pedig, aki köztudottan úgy utálja Verest, mint az egyszeri napközis a kukorica gölödint, biztosan örömmel nyomott nemet a plusz javadalmazásokra. A FIDESZ-KDNP-sek is nemmel voksoltak, így végeredményben, nem emelkedhet a város vezetőinek tiszteletdíja. Ebben az ügyben, rövid időn belül, ez a második kudarcos szavazás…
Az eddig semmibe vett Jobbikosok is kihátrálnak, vesztüket érezve, megaláztatások sorozata után, Veres Pál mögül?
Minden esetre, Simon Gábor frakcióvezető, láthatóan, ennek a mostani helyzetnek sem ura.
Egyébként, a Veres Pált támogató roncs derbis alakulat alig várta, hogy a veszélyhelyzet miatti kormányzati tiltás június 30-val véget érjen és végre hozzá nyúlhassanak a különféle közszolgáltatások díjtételeihez Miskolcon.
Simon Gáborék a nyári szünet előtti utolsó városi közgyűlésen alaposan bele is csaptak a lecsóba és azon mód, az infláció mértékét kétszer, de bizonyos esetekben négyszer is meghaladó módon, drasztikusan emelték meg a városi gyermek és szociális intézményekben igénybe vett közétkeztetési tarifákat.
Jellemző a baloldali városvezetés kétségbeesett elszántságára, hogy az elképesztő mértékű áremelést még a közgyűlés egészségügyi és szociális bizottságával is megszavaztatták, amely helyi sóhivatal egyébként elméletileg a szociális szféra legfontosabb városi érdekvédő grémiuma kellene, hogy legyen.
Drasztikusan emelik augusztus 1-jétől, a városban a parkolási díjakat is. Percenként 400-ról 440 forintra nő a zöld zónában, 260 forintra a sárga zónában, míg a kék megszűnik. A zónás és kombinált parkoló bérletek ára átlagosan 25 százalékkal emelkedik.
Amúgy, ha csak tehetik, ne temetkezzenek több urnahelyet tartalmazó sírhelybe, mert ennek az ára Miskolcon 211 százalékkal emelkedik…
Mindezekkel párhuzamosan újra neki futottak a közgyűlésen a 4 milliárd forintos városi hitelfelvételnek is. Mint köztudott ez a pénz arra kellene, hogy visszatudják fizetni a Káli Sándorék által még 2005-ben és 2006-ban felvett svájci frankos hitelt, amelyet annak idején a delikvensek pillanatok alatt elvertek.
(Minderről részletesen olvashatnak az érdeklődők a Balázsi beszél című rovatunkban.)
#balázsibeszélA polgármester skíróztatná a népetMiskolc 2022-09-09 19:38:00- 4898
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 6030
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7605
#balázsibeszélAz Avasi kilátó gyalázataMiskolc 2022-08-15 08:06:00- 9215
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10412
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!